tomron87/hebrew-wikipedia-sentences-corpus huggingface dataset:
באותה שנה הצטרפה לקבוצת ויליאמס כנהגת פיתוח.
צ'דוויק החלה להתחרות בקארטינג בגיל 11 בעקבות אחיה אוליבר.
בשנת 2013 עברה יחד עם אחיה להתחרות במרוצי מכוניות כשלקחה חלה באליפות ג'ינטה ג'וניור.
במרץ 2015 הצטרפה לקבוצת Beechdean Motorsport עימה התחרתה בקטגוריית ה-GT4 באליפות ה-GT הבריטית.
היא התחרתה יחד עם נהג המשנה רוס גאן באסטון מרטין V8 וואנטג'.
השניים ניצחו בשני מרוצים, כולל במרוץ 24 השעות של סילברסטון.
בסיום העונה הייתה לאישה הראשונה ולזוכה הצעירה בתולדות האליפות.
בשנת 2016 התחרתה בשלושה מרוצים בקטגוריית ה-GT4 pro עם קבוצת Generation AMR SuperRacing.
בהמשך חזרה לקבוצתה הקודמת עבורה התחרתה בשלושת המרוצים האחרונים של העונה.
במהלך השנה התחרתה במרוץ אחד במסגרת אליפות ה-VLN וסיימה במקום השלישי בקטגוריה.
בשנת 2017 עברה להתחרות במכוניות חד-מושביות והצטרפה לקבוצת Double R Racing באליפות הפורמולה 3 הבריטית.
בסיום העונה דורגה במקום התשיעי ובמהלכה השיגה פודיום אחד, לאחר שסיימה במקום השלישי במרוץ שנערך ברוקינגהאם.
בסיום העונה עברה לקבוצת Douglas Motorsport.
באוגוסט הייתה לנהגת הראשונה בתולדות האליפות הבריטית שמנצחת מרוץ.
באותה השנה השתתפה גם במרוץ 24 השעות של נורבורגרינג אותו סיימה במקום החמישי בקטגוריה בומקום ה-63 בדירוג הכולל.
צ'דוויק היא הנהגת הראשונה זוכה באליפות ה־MRF Challenge , אחרי שזכתה בתואר בסיום עונת 2018/19. במהלך העונה ניצחה שישה מרוצים (מתוך 15) וסיימה עוד שלוש פעמים במקום השני.
במרץ 2019 הצטרפה כאחת מ-20 הנהגות בעונת הבכורה של אליפות ה-W Series.
שלושה שבועות לאחר מכן הצטרפה לתוכנית פיתוח הנהגים של אסטון מרטין.
במרוץ הראשון של העונה שלטה צ'דוויק לאורך כל סוף השבוע - היא הובילה בשני מקצי האימון, במקצה הדירוג וניצחה את המרוץ.
אחרי המרוץ השני בעונה, אותו סיימה במקום השני, הצטרפה לתוכנית לפיתוח נהגים של קבוצת ויליאמס.
ביוני השתתפה במרוץ 24 השעות של נורבורגרינג בו סיימה במקום הראשון בקטגוריית ה-SP8 ו-27 בדירוג הכללי.
לקראת מרוץ סיום העונה הובילה צ'דוויק בפער של 13 נקודות לפני ביטקה ויסר שהייתה במקום השני.
היא זינקה מהפול פוזישן, אך איבדה מקומות וירדה למקום הרביעי.
ויסר הצליחה לעקוף אותה, אך סיימה במקום השלישי, תוצאה שהבטיחה את זכייתה של צ'דוויק בתואר.
טרם היבחרו לקונגרס היה פרופסור למשפט חוקתי בקולג' וושינגטון למשפטים של אמריקן יוניברסיטי.
רסקין נולד בוושינגטון הבירה בדצמבר 1962 למשפחה יהודית.
הוא בנם של מרקוס רסקין; פעיל חברתי ולשעבר עוזרו של ג'ון פיצג'רלד קנדי במועצה לביטחון לאומי, — וברברה (לבית בלמן) רסקין, עיתונאית וסופרת.
בשנת 1979 סיים את לימודיו התיכוניים, וב-1983 השלים בכבוד רב לימודי תואר ראשון באוניברסיטת הרווארד.
כעבור ארבע שנים, ב-1987, קיבל תואר שני מבית הספר למשפטים באוניברסיטת הרווארד.
כסטודנט למשפטים, היה עורך כתב העת המשפטי "Harvard Law Review".
הוא שימש כפרקליט כללי ל"קואליציית הקשת הלאומית" של ג'סי ג'קסון בשנים 1989–1990 וייצג את רוס פרו במהלך הבחירות לנשיאות ארצות הברית 1996, כאשר פרו תבע כנגד מידורו מעימותי הבחירות, ורסקין כתב מאמר בעיתון וושינגטון פוסט בו גינה בתוקף את הוועדה לעימותים נשיאותיים (CPD) על שמידרו את פרו.
בנובמבר 2006 נבחר רסקין אל הסנאט המדינתי של מרילנד כנציג מחוז הבחירה ה-20. במהלך כהונתו פעל לקידום סדר-יום ליברלית, למשל ביטול עונש המוות במדינת מרילנד, מיסוד הכרה בנישואים של בני-זוג מאותו המין והכשרת שימוש במריחואנה רפואית כפעולה חוקית.
ב-2012 מונה למצליף הסיעה הדמוקרטית בסנאט.
בשנת 2014 הציג רסקין הצעת חוק ללגליזציה של מריחואנה רפואית, עליה חתם המושל מרטין אומאלי בינואר 2015. כחבר דירקטוריון לשעבר באגון "FairVote", רסקין הציג ונתן את חסותו לאמנת ההצבעה הבין-מדינתית הלאומית במרילנד.
ב-19 באפריל 2015 דיווחו העיתונים "בולטימור סאן" ו"וושינגטון פוסט" כי רסקין השיק מסע בחירות לבית הנבחרים של ארצות הברית במחוז הקונגרס השביעי של מרילנד.
נציג המחוז המכהן, כריס ואן הולן, הודיע על פרישות מבית הנבחרים לשם התמודדותו לסנאט של ארצות הברית כדי להחליף את הסנאטורית הפורשת ברברה מיקולסקי.
במהלך בחירות 2016 נבחר לבית הנבחרים אחרי שגבר על שישה יריבם בבחירות מקדימות, שהיוו את התחרות האמיתית במעוז הדמוקרטי המובהק.
בפעולתו הראשונה ב, רסקין ואחדים מעמיתיו לבית הנבחרים התנגדו לאשרור קולות חבר האלקטורים עבור דונלד טראמפ מהבחירות לנשיאות 2016, בשל התערבות רוסיה בבחירת וטענות לדיכוי בוחרים.
סגן הנשיא ונשיא הסנאט ג'ו ביידן דחה את התנגדותו של רסקין ועמיתיו משום שהבקשה לדחיית הקולות לא נחתמה בידי סנאטור מכהן.
בשלהי יוני 2017, היה רסקין נותן החסות הראשי לחקיקה שקראה להקמת ועדת "פיקוח" בקונגרס עם הסמכות להכריז על נבצרות נשיא ארצות הברית והדחתו מכוח התיקון ה-25 לחוקה.
רסקין תומך באיסור אפליה על רקע זהות מגדרית ונטייה מינית.
בשנת 2019 הוא הצביע בעד "חוק השוויון" וקרא לעמיתיו בקונגרס להצטרף אליו.
בעיצומה של פרשת טראמפ–אוקראינה, קיבל רסקין — חבר ועדת המשפט של בית הנבחרים — חבילת מסמכים מרודי ג'וליאני, עורך דינו האישי של טראמפ, דרך מזכיר המדינה מייק פומפאו ביוזמתו של סטיב ליניק.
ב-12 בינואר 2021 מונה רסקין לראש מנהלי בית הנבחרים במהלך משפט ההדחה השני של דונלד טראמפ.
הוא היה המחבר העיקרי של סעיף הליך ההדחה בבית הנבחרים, בו הואשם טראמפ בהסתה להתקוממות בכך שהסית את תומכיו להסתער על הקפיטול.
ג'יימי לי (נולדה ב-15 במרץ 1983) היא קומיקאית ושחקנית אמריקאית.
נולדה וגדלה בדאלאס, טקסס למשפחה ממוצא יהודי.
היא בוגרת לימודי קולנוע, תיאטרון ותסריטאות מאוניברסיטת טקסס.
לאחר סיום לימודיה עברה לניו יורק.
עם הגיעה לניו יורק עבדה במחלקת הפרסום בערוץ קומדי סנטרל ועזבה לאחר מכן כדי להתמקד בסטנדאפ.
עבדה בצוות הכותבים בתוכנית The Marriage Ref.
בשנת 2010 לי חוותה פריצה בקריירה כשהעפילה לשלב חצי הגמר בעונה השביעית של תוכנית הריאליטי Last Comic Standing ברשת NBC.
לאחר מכן החלה לקיים הופעות בקולג'ים, הופיעה בתוכנית האירוח של קונאן או'בריאן, ביצעה תפקיד אורח ב-Chelsea Handler's roundtable וכתבה לתוכנית Ridiculousness ב-MTV.
בשנת 2021 נבחרה לי לאחת מהפנים החדשות מבין הקומיקאים במסגרת Just For Laughs.
לי הייתה חלק מצוות השחקנים בסדרה Girl Code ב-MTV.
בנוסף הופיעה בתוכנית הלייט נייט של ג'יימס קורדן.
בשנת 2018 החלה לשחק בעונה השנייה של הסדרה "נופל וקם".
קודם לכן שימשה ככותבת בסדרה.
ג'יימי לוולינג הוא כדורגלן גרמני ממוצא גנאי המשחק בעמדת החלוץ והקשר בשטוטגרט ובנבחרת גרמניה בכדורגל.
לוולינג החל את קריירת המשחק שלו בקבוצת הנוער של נירנברג המקומית, ובשנת 2017 עבר לקבוצת הנוער של גרויטר פירט.
ב-28 ביולי 2019 ערך את הופעת הבכורה שלו במדי הקבוצה הבוגרת של גרויטר פירט בבונדסליגה השנייה, כשעלה כמחליף בדקה ה-85 בהפסד 0–2 לארצגבירגה אווה.
בתום עונת 2020/2021 העפיל עם הקבוצה לבונדסליגה.
הוא ערך את הופעת הבכורה שלו בליגה הבכירה ב-14 באוגוסט 2021, בהפסד 1–5 לשטוטגרט, ואף כבש את השער המצמק לזכות קבוצתו.
בתום עונת 2021/22, בה הבקיע לוולינג 5 שערים עבור גרויטר פירט, נשרה הקבוצה בחזרה לבונדסליגה השנייה.
ביולי 2022 חתם באוניון ברלין מהבונדסליגה.
לוולינג שיחק עונה אחת באוניון ברלין, ערך בה 25 הופעות בכל המפעלים, בהן הבקיע שער אחד, וסיים עם הקבוצה במקום הרביעי המפתיע.
בקיץ 2023 הושאל לוולינג לעונה אחת לשטוטגרט.
בעונת 2023/24 היה לוולינג חלק חשוב בעונה מצוינת של שטוטגרט, בה סיימה במקום השני בבונדסליגה.
לוולינג הבקיע ארבעה שערי ליגה בעונה זו.
במאי 2024 שטוטגרט בחרה לממש את אופציית הרכישה של לוולינג, והיא רכשה אותו מאוניון ברלין, והוא חתם על חוזה בשטוטגרט עד לסיום עונת 2027/28.
בהיותו ממוצא גאנאי, זומן לוולינג לנבחרת גאנה באוקטובר 2020, אך לא ערך בה הופעת בכורה, ושב לשחק בנבחרות הצעירות של גרמניה.
באוקטובר 2024 זומן לוולינג לסגל נבחרת גרמניה הבכירה, למשחקי ליגת האומות של אופ"א מול בוסניה והולנד, בעקבות פציעתו של ג'מאל מוסיאלה.
לוולינג ישב על הספסל במשחק מול בוסניה ולא שיחק במשחק זה.
במשחק מול הולנד פתח בהרכב, ובהופעת הבכורה שלו בנבחרת הבוגרת הבקיע את השער במשחק בו ניצחה גרמניה 1-0 את הולנד במסגרת ליגת האומות.
ג'יימי פלאטרס הוא שחקן, במאי ותסריטאי אנגלי.
פלאטרס נולד בלונדון, אנגליה ב-7 ביולי 2000.
פלאטרס החל את קריירת המשחק שלו בשנת 2016, כאשר גילם את קירן במיני-סדרה 'Flat TV'.
שנה לפני כן, הוא השתתף בתוכנית 'Speak Out Challenge' של ג'ק פצ'י.
בעקבות השתתפותו בתוכנית זכה בכמה תפקידי משחק.
בין השנים 2015–2016 שיחק בקומדיית המצבים הבריטית "So Awkward".
בשנת 2017 ביים את הסרט הקצר "Men".
באותה שנה החל לשחק בתפקיד חוזר בסדרה "שקרן שקרנית".
בשנת 2018 ביים את הסרט התיעודי הקצר ", Good Trouble : What if the Suit Chokes?, אודות מבוגרים צעירים המנסים למצוא את קולם בחברה.
בשנת 2019 שיחק בסרט הקצר "Silence" שהוצג בפסטיבל הבינלאומי לקולנוע בבהאמה.
בשנת 2020 שיחק בתפקיד ראשי בסרט "הקרב הנשכח".
בשנת 2021 שיחק במיני-סדרה "Close to Me".
בשנת 2022 שיחק פלאטרס בסרטו של ג'יימס קמרון "אווטאר: דרכם של המים", המשכון של סרט שובר הקופות "אווטאר" מ-2009. הוא ישוב לתפקידו גם בסרטי ההמשך "אווטאר 3" ו"אווטאר 4".
כמו כן שיחק בסרט "בית הספר לטוב ולרע" שייצא אף הוא בשנת 2022.
בשנת 2025 השתתף בסרט Black Dog לצד ג'ורג' ז'אק.
פלאטרס שימש גם כשותף לכתיבת התסריט, שנבנה בהשראת חוויותיהם המשותפות משנות ההתבגרות.
בסרט הוא גילם את אחד משני התפקידים הראשיים בתצוגת משחק שזכתה להערכה.
+שנהסרטתפקידהערות2017Manסרט קצר; במאי2020הקרב הנשכחויליאם סינקלייר2022These Spinning Straight Linesסרט קצר; במאי, תסריטאי ומפיקבית הספר לטוב ולרעטדרוסאווטאר: דרכם של המיםנתאיים2025אווטאר: אש ואפרנתאיים2025Black Dogגם תסריטאי ומפיק
+שנהסדרהתפקידהערות2015–2016So Awkwardמאט פורנישתפקיד ראשי (עונות 2-1); 25 פרקים2016Flat TVקירןמיני-סדרה2017–2020שקרן שקרניתלוק ארלהאם10 פרקים2021להתחבר מחדשאווןמיני-סדרה2025שושלת פורסייטפיליפ בוסינימיני-סדרה עתידית של PBS
ג'יימי רוי וינסנט היה כדורגלן אנגלי ששיחק בעמדת המגן השמאלי.
וינסנט שיחק בקבוצות קריסטל פאלאס, בורנמות', האדרספילד טאון, פורטסמות', וולסול, דרבי קאונטי, מילוול, יאוביל טאון, סווינדון טאון, וולסול, אלדרשוט טאון ודידקוט טאון.
ג'יימי לוסון היא שחקנית אמריקאית, המוכרת מתפקידה בתור בלה ריאל בסרט "באטמן" (2022) ובשל הופעתה בתור מישל אובמה בצעירותה בסדרה "הגברת הראשונה" (2022) ברשת שואוטיים.
לוסון נולדה בשנת 1997 בוושינגטון די.
היא בוגרת בית הספר ג'וליארד בניו יורק.
לאחר שסיימה את לימודיה בבית הספר ג'וליארד במאי 2019, לוהקה לוסון לתפקידה הקולנועי הראשון בסרט, "Farewell Amor " שיצא לאקרנים בשנת 2020.
בשנת 2019, היא זכתה לתשומת לב כאשר לוהקה לסרט "באטמן", שהוקרן בבכורה בפברואר 2022. לוסון משחקת בתפקיד בלה ריאל, מועמדת לראשות העיר גות'אם סיטי.
באותה שנה שיחקה בברודוויי במחזה "למען נערות צבעוניות ששקלו התאבדות / כשהקשת מספיקה" מאת הסופרת והמחזאית אנטוזקאי שונגיי.
בינואר 2021, לוהקה לוסון לתפקיד מישל אובמה הצעירה בסדרת הטלוויזיה "הגברת הראשונה" אשר עלה לאוויר במהלך שנת 2022 ברשת שואוטיים.
עוד בשנת 2022, שיחקה לוסון בסרט "סיפורו של אמט טיל" בתפקיד מיירלי אוורס.
ובהמשך שיחקה בסרט האקשן ההיסטורי "לוחמת" (אנ') בכיכובה של ויולה דייוויס ובבימויה של ג'ינה פרינס בית'ווד (אנ').
שנה סרטתפקיד הערות 2020Farewell Amor סילביה 2022 באטמן בלה ריאלאיך לפוצץ צינור נפטאלישהלוחמתשאנטה סיפורו של אמט טיל מיירלי אוורס2025חוטאים פרלהנרדףשיילה ריצ'רדס
שנה סדרהתפקיד הערות 2022 הגברת הראשונה מישל אובמה הצעירה7 פרקים2024גאוןבטי שבאז (אנ')תפקיד ראשי (עונה 4); 8 פרקים
+ שנה הצגה/מחזה תפקיד הערות 2019 מען נערות צבעוניות ששקלו התאבדות / כשהקשת מספיקה הגבירה באדום
ג'יימי המילטון ווליס הוא פוליטיקאי בריטי מהמפלגה השמרנית הבריטית, חבר הפרלמנט (MP) של ברידג'נד ויילס מאז הבחירות הכלליות ב-2019. ווליס ניצח את חברת הפרלמנט ממפלגת הלייבור מדלן מון, שייצגה את המחוז מאז 2005. ווליס הוא חבר הפרלמנט הטרנסג'נדר הראשון הגלוי בבית הנבחרים הבריטי.
ווליס נולד ב-ביטוויס ולמד בבית הספר הקתולי סנט רוברט באברקנפיג, בבית הספר סנט קלייר בפורטקאוול ובבית הספר ברינטג בברידג'נד.
לאחר מכן למד כימיה בכרייסט צ'רץ' (אוקספורד), וסיים את לימודיו ב-2006. ב-2014 הוענק לו תואר דוקטור באסטרוביולוגיה מאוניברסיטת קארדיף, תוך התמקדות בפנספרמיה.
ווליס הוא אחד הבעלים של חברה בשם Fields Holdings Limited, חברת האם של Action Direct (UK) Limited, חברה לשעבר לניהול תביעות שבה ווליס היה דירקטור ב-2011 כאשר משרד המשפטים אסר עליה לקחת חלק בעבודת תביעות, לאחר חקירת התנהלות החברה.
ווליס היה חבר במועצת העיר פנסואד, שייצג את מחלקת הנדרה, עד 2018, אז הודח בשל אי נוכחות.
בהמשך הצהיר כי התפטר מהמועצה במכתב, אך המועצה לא קיבלה את המכתב.
הוא אמר שסיבת ההתפטרות שלו הייתה שהוא עבר לקאוברידג', שם הצטרף למועצת העיר.
לפני שנבחר לתפקיד חבר הפרלמנט של ברידג'נד ב-2019, הוא ניסה ללא הצלחה להתמודד באוגמור בבחירות הכלליות בבריטניה ב-2017 ובאוגמור בבחירות לאספה הלאומית לוויילס ב-2016. בבחירות הכלליות של 2019 הוא ניצח את חברת הפרלמנט המכהנת ממפלגת הלייבור מדלן מון, שייצגה את ברידג'נד מאז 2005.
ב-28 בנובמבר 2021, נעצר ווליס בחשד לנהיגה כשהוא לא כשיר לאחר שמכוניתו התנגשה בעמוד תאורה ב-Llanblethian Vale of Glamorgan.
בפברואר 2022, הוא נקנס ב-270 ליש"ט וקיבל שלוש נקודות על רישיון הנהיגה שלו לאחר שהודה באשמה באי ציות לתמרור.
ב-30 במרץ 2022, סיפר שהוא "נמלט מהזירה" של התנגשות המכונית שלו עקב סוג של הפרעת דחק פוסט-טראומטית לאחר שנאנס בספטמבר 2021.
ב-30 במרץ 2022, ווליס יצא מהארון כטרנסג'נדר, והפך לחבר הפרלמנט הטרנסג'נדרי הראשון בגלוי בבית הנבחרים.
בנוסף סיפר שנאנס ונסחט באפריל 2020. עוד הוסיף שהאדם הועמד לדין, הודה באשמה ונידון לשנתיים ו-9 חודשי מאסר.
ג'יימי מילר (נולד ב-9 בספטמבר 1997) הוא זמר ומוזיקאי הוא הופיע ב-The Voice UK ב-2017, שם הגיע למקום השלישי.
בשנת 2020, הוא חתם על חוזה תקליטים עם אטלנטיק רקורדס והוציא מיני-אלבום (EP) בשם "Broken Memories" באפריל 2022. החל מ-4 במאי 2023, ג'יימי עזב את אטלנטיק רקורדס והכריז, באמצעות אינסטגרם, על שותפות עם BMG.
כרגע מילר חתום תחת חברת התקליטים BMG ועובד על אלבום הבכורה שלו.
למילר יש שתי אחיות והוא התחיל לשיר בבית הספר היסודי.
הוא עבד תקופה במוקד טלפוני.
וולשי מתגורר כיום בלוס אנג'לס.
2017: התחלות מוקדמות ו"דה וויס בריטניה" (The Voice UK)
מילר נבחן בתחילה להופיע בתוכנית אקס פקטור בריטניה (The X Factor) אך לא הצליח בתוכנית.
לאחר מכן מילר ניסה להמשיך לעסוק במוזיקה על ידי הגשת מועמדות ואודישן בעונה השישית של "דה וויס בריטניה" (The Voice UK).
במהלך האודישנים העיוורים של התוכנית, הוא הצליח ל'סובב' שני כיסאות ובחר בג'ניפר הדסון על פני גאווין רוסדייל כמאמנת שלו בתוכנית.
הוא התקדם בתחרות ובסופו של דבר סיים במקום השלישי.
+הופעה בחירת שיר תוצאה אודישנים עיוורים Let It Go 2 כיסאות הסתובבו; בחר בג'ניפר הדסון כמאמנת בתוכנית הקרבות Perfect Strangers עבר בשלבי הנוקאאוט הנוקאאוטים Shape of You עבר לרבע הגמר רבע גמר Love on the Brain עבר לחצי הגמר חצי גמר Stitches עבר לגמר הגמר What Do You Mean?
זכה במקום השלישי בגמר התוכנית
החל מ-4 במאי 2023, ג'יימי עזב את Atlantic Records והכריז, באמצעות אינסטגרם, על שותפות עם BMG .
יחד עם עסקת ניהול חדשה, כרגע מילר חתום תחת חברת התקליטים BMG ועובד על אלבום הבכורה שלו.
ג'יימי סטוארט שקלטון הוא כדורגלן אנגלי המשחק בעמדות הקשר והמגן הימני בשפילד יונייטד מהצ'מפיונשיפ.
כבוגר אקדמיית הצעירים של לידס יונייטד היה שקלטון חלק מהקבוצה שהעפילה לפרמייר ליג בסיום עונת 2019/2020, לאחר היעדרות של 16 שנים.
שקלטון החל לשחק כדורגל כילד בקיפאקס את'לטיק, בגיל שבע עבר לאקדמיית הצעירים של לידס יונייטד והחל לשחק בליגות הילדים בגיל תשע.
בעונת 2016/2017 החל לשחק בקבוצת המילואים של המועדון וזכה לשבחים מפיו של מנהל האקדמיה, ניל רדפרן, שתיאר אותו ככישרון עולה.
בקיץ 2017 חתם שקלטון על חוזה מקצועני ראשון לשנתיים וב-8 במאי 2018 נכלל בסגל הקבוצה הבוגרת לקראת נסיעתה של הקבוצה לסדרת משחקי ידידות שנערכו במיאנמר.
הוא ערך את הופעת הבכורה שלו במשחק קדם העונה מול יורק סיטי ב-20 ביולי, שהסתיים בתוצאה 1-1, תחת מאמנה החדש של הקבוצה, מרסלו ביילסה.
במהלך משחקי ההכנה לעונה שיחק כמגן ימני, זאת לעומת עמדת הקשר בה שיחק בתקופתו בקבוצות הילדים והנוער.
בהמשך אותו שבוע ערך גם בכורה בליגה כשפתח בעמדת המגן הימני במשחק החוץ מול סוונסי סיטי, לאחר שנכלל בהרכב במקומו של ליאם קופר שנפצע בחימום שלפני המשחק.
לידס שיחקה בשלב הפלייאוף ושקלטון נכנס כמחליף במשחק הראשון מתוך שניים מול דרבי קאונטי במקומו של אדם פורשו הפצוע, שהסתיים בניצחון בתוצאה 0–1. בשל פציעתו של פורשו פתח שקלטון במשחק השני, אותו הפסידה לידס בתוצאה 2–4, ודרבי קאונטי המשיכה למשחק הגמר, בו הפסידה לאסטון וילה.
הוא היה אחד מבין שלושה מועמדים לפרס השחקן הצעיר המצטיין של העונה של המועדון, לצד טיילר רוברטס וג'ק קלארק, והפסיד לאחרון אשר קיבל את הפרס בטקס סיום העונה ב-28 באפריל.
אף על פי שהיה חלק מההרכב הפותח בתחילת עונת 2019/2020, ככל שהתקדמה הפך שקלטון למחליף בדקות הסיום, בעיקר של פבלו ארננדס ובמידה פחותה של מטאוש קליך.
לידס העפילה לפרמייר ליג מהמקום הראשון בצ'מפיונשיפ עם 93 נקודות שצברה, עשר יותר מהקבוצה שסיימה במקום השני, וסט ברומיץ' אלביון.
ב-12 באוגוסט 2020 האריך שקלטון את חוזהו בקבוצה בארבע שנים נוספות.
הוא ערך את הופעת הבכורה שלו בפרמייר ליג ב-12 בספטמבר, במשחק הפתיחה של עונת 2020/2021, כשנכנס כמחליף בהפסד 3–4 באנפילד לאלופה ליברפול.
ב-9 באוגוסט 2023 ערך את הופעתו הראשונה לעונת 2023/2024 כשפתח במסגרת גביע הפוטבול ליג במשחק מול שרוסברי טאון, שהסתיים בניצחון בתוצאה 1–2. ב-12 באוגוסט ערך את הופעתו הראשונה בליגה לעונה כשפתח בהרכב במשחק שהסתיים בהפסד לבירמינגהאם סיטי בתוצאה 0–1.
ב-19 ביולי 2022 הושאל למילוול עד לסיום העונה.
ב-30 ביולי ערך את הופעת הבכורה שלו בקבוצה כשפתח בהרכב במשחק הליגה מול סטוק סיטי, שהסתיים בניצחון בתוצאה 0–2.
ב-4 ביולי 2024, לאחר שחוזהו בלידס יונייטד הסתיים, חתם בשפילד יונייטד מהצ'מפיונשיפ כשחקן חופשי.
הוא ערך את הופעת הבכורה שלו כמחליף ב-1 בספטמבר, בניצחון 0–1 על ווטפורד.
הוא פתח לראשונה בהרכב ב-2 באוקטובר, בניצחון 0–1 על סוונסי סיטי.
שקלטון זומן לסגל אנגליה עד גיל 20 לקראת השתתפות הנבחרת בטורניר טולון 2019, וערך את הבכורה שלו במשחק ההפסד 2–3 לפורטוגל ב-4 ביוני 2019.
תומאס אדוארד ג'יימס קינג , הידוע בשם ג'יימי תומאס קינג, הוא שחקן אנגלי, הידוע בעיקר בזכות גילום המשורר תומאס וייאט בסדרת הטלוויזיה שושלת טיודור.
קינג נולד בלונדון והוא בנם של התסריטאית האמריקאית לורה למסון ובמאי הטלוויזיה האנגלי כריסטופר קינג.
הוא למד בדאליץ' קולג' ובאקדמיה למוזיקה ולאמנויות הדרמה של לונדון.
קינג החל את קריירת המשחק שלו בתיאטרון בהפקה של התיאטרון הלאומי המלכותי "נערי ההיסטוריה" של המחזאי והסופר אלן בנט.
הוא שיחק רבות בהפקות קולנוע וטלוויזיה אמריקאיות ואירופיות.
הוא ידוע בעיקר בשל גילם דמותו של המשורר תומאס וייאט בסדרת הטלוויזיה שושלת טיודור.
שנה כותרתתפקיד הערות 2005The River King הארי מק'קנה 2006 טריסטן ואיסולדה אנוויק 2006יומני הערפד אדם 2011כמו משוגעים אליוט 2011The Legend of Hell's Gate: An American Conspiracy ג'ון הנרי 'דוק' הולידיי 2011 החפרפרת קספר 2012Grimm's Snow White הנסיך אלכסנדרישירות לווידאו 2012Storage 24 כריס 2012Tower Block ריאן 2014 מר טרנר דייוויד רוברטס
ג'יימס "ג'יימי" הארווי קנדי הוא שחקן וקומיקאי אמריקאי.
קנדי גילם את רנדי מיקס בסדרת סרטי "צעקה" (1996–2000) ומספר רב של דמויות ב"הניסוי של ג'יימי קנדי" (2002–2004) בערוץ The WB.
הוא כיכב בדרמה ששודרה בערוץ CBS, "הלוחשת לרוחות" (2005–2010) וסיפק עבודת קול עבור "המופע של קליבלנד" (2009–2013).
קנדי נולד ב-25 במאי 1970 בדרבי עילית, פרבר בפילדלפיה, פנסילבניה.
הוא למד וסיים את בית הספר התיכון מונסיניור בונר בשנת 1988. לאחר סיום לימודיו בתיכון, החל קנדי את קריירת המשחק שלו כניצב בהוליווד; ובמקביל, עבד על חיקויים.
כשקנדי הגיע לראשונה ללוס אנג'לס, הוא הפך לניצב הוליוודי מקצועי.
לאחר כמה שנים של מאבק, קנדי לא הצליח למצוא סוכן ועבד כמארח במסעדת "רד לובסטר".
הוא נבחן ליותר מ-80 פרסומות ולא הצליח להתקבל לאחת.
לאחר מכן הוא לקח עבודה כטלמרקטינג וגילה כי יש לו כישרון שיווק.
קנדי חשב אז שאם הוא יכול למכור משהו, "למה לא למכור את עצמו?", והפך לסוכן של עצמו.
קנדי יצר דמות שקרית, סוכן המסך "מרטי פאוור", כדי למשוך את תשומת לבם של סוכנים ומנהלים אמיתיים בטלפון, שלימים יזמינו את הופעותיו.
הוא התפרסם ב-1996 לאחר שגילם את רנדי מיקס בסדרת סרטי "צעקה".
תפקידו הראשי כטים אייברי ב"המסכה חוזרת", זיכה אותו במועמדות לקטגורית השחקן הגרוע ביותר בפרס פטל הזהב, מאוחר יותר הוא הביע את חוויותיו עם הסרט בערוץ היוטיוב שלו בשנים האחרונות לאחר יציאתו.
הסרט גם המשיך לתת השראה לקנדי לארח את הסרט התיעודי "הקלר" משנת 2007 לאחר שחש פגוע מהקבלה הגרועה של הסרט שבה כמה מבקרים תקפו אותו אישית.
קנדי הקים חברת הפקות בשם "וואנבי הפקות", לצד ג'וש שבאמצעותה הפיק את התוכניות "הניסוי של ג'יימי קנדי", "פיצוץ", "הכוכבנית" ו"לגור עם פרן" שיצר דייוויד גארט.
בעקבות "המבוקשים של מליבו", שבו כתב וגם כיכב, קנדי היה שותף לכתיבת התוכנית ששודרה בערוץ MTV, "פיצוץ" (2006) בהשתתפות חברו, סטיוארט סטון.
קנדי דיבב למשחק הווידאו "ESPN NFL 2K5" בתור יריב מפורסמים עם קבוצת הכדורגל שלו, Upper Darby Cheesesteaks.
הוא גם ניתן לפתיחה כשחקן חופשי בטייט אנד במצב העונה.
עם זאת, תקופתו כנציג של Activision בתערוכת הבידור האלקטרונית 2007 גררה ביקורת רבה לא רק על בורותו בתעשייה, אלא גם על כך שנראה שהוא מופיע שיכור בזמן שהעליב את הקהל.
בסרטון שהועלה ליוטיוב ב-14 ביוני 2021, קנדי טען ש-Actvision ביטלה את התסריט שלו ברגע האחרון והוא פרסם את הבדיחות שלו בעודו סובל משחיקה.
בזמן שעבד על סרטו "המבוקשים של מליבו", קנדי כתב אוטוביוגרפיה בשם, "וואנבי: ניסוי הוליוודי".
הספר מתאר את חייו בהוליווד כשהוא מנסה להפוך לכוכב.
הוא נותן רקע על חייו ומשפחתו וצולל במהירות לתוך הרפתקאותיו.
הוא מספר על דברים כמו תנאי החיים של קנדי בשכונות העוני בהוליווד, המכונית הרעועה שלו ובעיות הכליות שלו.
הוא ידוע גם בזכות הופעות המערכונים שלו בתוכנית הריאליטי שלו בטלוויזיה, "הניסוי של ג'יימי קנדי", שהפכה לתוכנית החדשה בעלת הדירוג הגבוה ביותר של WB ב-2002, אך בוטלה באפריל 2004 עקב נפילת מספר הצופים.
בשנים 2007 ו-2017, הוא הופיע בשתי הופעות ב"מחשבות פליליות" בתור רוצח סדרתי שטני קניבל.
מ-2008 עד 2010, קנדי גילם את הפרופסור לפסיכולוגיה אלי ג'יימס בדרמה של CBS, "הלוחשת לרוחות".
מ-2009 עד 2013, הוא שיחק בסדרת הטלוויזיה, "המופע של קליבלנד", וגילם את חברה של רוברטה טאבס.
הוא גם מככב ב"פריקבוי וצ'אם צ'אם" של ניקוטונים בתור קייל.
באפריל 2010, מקורות דיווחו כי קנדי יחזור בסבירות גבוהה לסרט הרביעי של סדרת סרטי "צעקה"; עם זאת, לפי תסריטאי "צעקה", קווין וויליאמסון, מעולם לא נעשו תוכניות עבורו להצטרף מחדש לזיכיון, וייחס את המידע השגוי להמצאה של קנדי.
ב-31 בדצמבר 2012, קנדי אירח והפיק את "הלילה הראשון של 2013 עם ג'יימי קנדי", ספיישל טלוויזיה לסילבסטר שנחשב לרוב לאחת התוכניות הגרועות בכל הזמנים.
ב-2015, הוא גם כיכב בתור טרוויס וולקר בסרט "רעידות 5: קווי דם" וכ-רוב ב"נהרות 9".
קנדי גילם את מייסד NARAL Pro-Choice America, לארי לדר, בסרט "רו נגד ווד" משנת 2020, שמככב באנסמבל בעיקרו.
בראיון ל"החיה היומית", שציין כי הסרט מתאר את לדר כ"דמות מפוקפקת המושכת בחוטים מאחורי הקלעים שמתייחסת להפלות כאל מבצע להרוויח כסף", אמר קנדי שהוא הופיע בסרט כדי להופיע בתפקיד דרמטי.
בדרך כלל לא מציעים לו, והוא מזדהה באופן אישי כפרו-בחירה, וכי "זה גם לא הוגן שאנשים יחשבו שבגלל שאני בפרויקט איתם אני כזה, או שאני מאמין בדברים האלה".
קנדי יצא עם כוכבת "הלוחשת לרוחות", ג'ניפר לאב יואיט, ממרץ 2009 עד מרץ 2010.
קנדי היה פעיל במסע התיירות של קליפורניה, לאחר שהופיע במספר פרסומות עם המושל ארנולד שוורצנגר.
ווקרסרטון2016"שחר המתים"אדם סימונס"Mostly Ghostly: One Night in Doom House"סימון"לשרוד את קומפטון: דרה, סוגה ומישל'לה"ג'רי הלרמבוסס על סיפור אמיתי2017"שדרת הכוכבים"הוגו2018"לשרוד את הפרא"כריסטופר"איש הפכפך"רוס"רעידות: יום קר בגיהנום"טרוויס ב.
Wadeלארי לאדר"השיחה האחרונה"וואיטי2022"צעקה"רנדי מיקסקמע קול
ג'יימי מקגווייר היא סופרת אמריקאית, אשר ידועה בעיקר בזכות ספרה "אסון יפהפה" שעובד לסרט בעל אותו השם.
מקגווייר נולדה בטלסה, אוקלהומה בשם ג'יימי ווושברן..
רוב ילדותה גדלה בעיר בלקוול עם אמה ברנדה.
ב־1997, היא החלה ללמוד בקולג' אוקלהומה הצפונית ולאחר מכן, גם באוניברסיטת אוקלהומה המרכזית, והמרכז הטכנולוגי אוטרי שם היא קיבלה תואר ברדיוגרפיה.
לפני שהפכה לסופרת במשרה מלאה עבדה מקגווייר בתור טכנאית רנטגן.
כיום היא גרה עם בעלה ג'ף ושלושת ילדיה בקולורדו.
היא כתבה את הרומן הראשון שלה, Providence, בזמן לימודיה במרכז הטכנולוגי אוטרי.
בשנת 2011, הוציאה מקגווייר את ספרה אסון יפהפה בהוצאה עצמית, הספר הפך להיות רב מכר של הניו יורק טיימס ותורגם ל־38 שפות.
ב-2012 נקנו הזכויות להפקת סרט המבוסס על הספר על ידי האחים וורנר, אך הפרויקט בוטל.
ב־2023, יצא הסרט אסון יפהפה שהופק על ידי Voltage Pictures.
אסון מהלך, ספר ההמשך של אסון יפהפה, הפך גם הוא לרב מכר של הניו יורק טיימס, בנוסף, הפך לרב מכר של ה-USA Today ווול סטריט ג'ורנל.
אסון יפהפה, מאנגלית - מונה גודאר, הוצאת כנרת זמורה דביר (2013)
אסון מהלך, מאנגלית - מונה גודאר, הוצאת כנרת זמורה דביר (2014)
שיכרון יפיפה, מאנגלית - מונה גודאר, הוצאת כנרת זמורה דביר (2015)
חתונה יפהפייה, מאנגלית - מונה גודאר, הוצאת כנרת זמורה דביר (2015)
גאולה יפהפייה, מאנגלית - מונה גודאר, הוצאת כנרת זמורה דביר (2016)
הקרבה יפהפייה, מאנגלית - אביגיל בורשטיין, הוצאת כנרת זמורה דביר (2017)
שרפה יפהפייה, מאנגלית - אביגיל בורשטיין, הוצאת כנרת זמורה דביר (2017)
הלוויה יפהפייה, מאנגלית - דנה טל, הוצאת כנרת זמורה דביר (2019)
מכאן ועד אלייך, מאנגלית - דנה טל, הוצאת כנרת זמורה דביר (2019)
ג'יימי פאר (נולד ב-1 ביולי 1934) הוא שחקן וקומיקאי אמריקאי.
פאר נודע בעיקר בזכות גילום דמות החייל מקסוול קלינגר בסיטקום האמריקני הפופולרי "מ.א.ש" אשר ניסה להשתחרר מהשירות הצבאי ולשוב לארצות הברית על ידי לבישת בגדי נשים.
בשנת 1985 פאר קיבל כוכב בשדרת הכוכבים של הוליווד.
נולד בשם ג'מיל ג'וזף פארה ב-1 ביולי 1934 בעיר טולידו שבמדינת אוהיו להורים ממוצא לבנוני.
אביו, שהיה בעל חנות מכולת, היה מהגר מאזור עמק בקאע שבלבנון ואמו, אשר הייתה תופרת, הייתה דור ראשון למהגרים לבנונים אשר גדלה באיווה.
פאר גדל בחלק הצפוני של העיר טולידו, בה הייתה קהילה ערבית גדולה, בשכונה עם אוכלוסייה מגוונת.
בצעירותו גילה פאר עניין רב במשחק וקומדיה, והשתתף בהפקות תיאטרון מקומיות שונות.
פריצת הדרך של פאר הגיעה כאשר קיבל את התפקיד של רב"ט מקסוול קלינגר בסיטקום האמריקני הפופולרי "מ.א.ש" אשר שודר במקור בערוץ CBS בין השנים 1972 עד 1983. דמותו של רב-טוראי קלינגר, אשר מנסה כל העת להשתחרר מהצבא בשל אי שפיות, נוהגת להתלבש כל העת בבגדי נשים.
פאר היה מועמד למספר פרסי אמי על גילום הדמות.
פאר הופיע גם לאורך השנים במספר תוכניות טלוויזיה, סרטים והפקות במה כולל הופעות אורח בסדרה "ספינת האהבה", "המופע של דיק ואן דייק" ו"מופע שנות ה-70".
בין השנים 1983 ל-1985 פאר גילם שוב את דמותו של קלינגר בסיטקום "AfterMASH" אשר היה ספין-אוף לסדרה מ.א.ש.
הקריירה הקולנועית של פאר כללה תפקידים בסרטים כמו "זרע הפורענות" (1955) "מישהו במיטתה של אמא" (1968) ו-"Scrooged" (1988).
פאר החליט לסיים את קריירת המשחק ב-2018 לאחר הידרדרות במצבו הבריאותי.
ב-1963 פאר התחתן עם הדוגמנית ג'וי אן ריצ'רדס.
פאר סובל מדלקת מפרקים שיגרונית חמורה מתחילת שנות ה-90 ואילך.
פאר דובר ערבית באופן שוטף.
ג'יימיסון לי גריר הוא פקיד סחר אמריקאי המכהן כנציב הסחר ה-20 בממשלו השני של נשיא ארצות הברית, דונלד טראמפ.
בעבר כיהן כשותף במשרד עורכי הדין King & Spalding.
ג'יימיסון גריר סיים את בית הספר התיכון פרדייז, קליפורניה, בשנת 1998 ולאחריהן היה שנתיים בשליחות בבריסל.
הוא למד באוניברסיטת בריגהאם יאנג שם התמחה ביחסים בין-לאומיים.
הוא למד תואר שני באוניברסיטת פריז במכון למדע המדינה פריז.
מאוחר יותר הוא למד בבית הספר למשפטים של אוניברסיטת וירג'יניה.
גריר שירת כשופט בחיל האוויר של ארצות הברית.
הוא שירת בקנזס ובטורקיה ואז עבר לעיראק שם שירת כראש המשפטים הצבאיים.
לאחר שעזב את חיל האוויר האמריקאי, עבד גריר במשרדי עורכי דין פרטיים המתמחים בדיני מסחר, כולל Skadden, Arps, Slate, Meagher & Flom.
הוא ייצג את US Steel בתביעה נגד סין.
והוא שותף במשרד עורכי הדין King & Spalding.
ראש הסגל של נציב הסחר הבינלאומי של ארצות הברית
גריר שימש כראש הסגל של נציב הסחר של ארצות הברית בממשל טראמפ הראשון, רוברט לייטייזר בין השנים 2017 ל-2021.
נציב הסחר הבינלאומי של ארצות הברית
בנובמבר 2024, לאחר ניצחונו בבחירות לנשיאות ארצות הברית, הנשיא הנבחר, דונלד טראמפ הודיע כי ימנה את גריר כנציב הסחר בממשלו השני וב-26 בפברואר 2025 אישר הסנאט האמריקאי את מינויו בהצבעה של 56 מול 43.
ג'יימי מקשיין הוא שחקן אמריקאי הידוע בעיקר בזכות תפקידיו ב"ילדי האנרכיה", "סאות'לנד", "קשר דם" וכסוכן ג'קסון בסרטי היקום הקולנועי של מארוול "תור" (2011) ו"הנוקמים" (2012).
בשנת 2021, הוא הופיע בסדרת מותחן הפשע "CSI: לאס וגאס".
בשנת 2022, הוא שיחק את הבלש לנפקורד בסדרת נטפליקס, "סנגור במבחן" ואת השריף גלפין בסדרה "ונסדיי".
ג'יימי מקשיין גדל בצפון ניו ג'רזי עם ארבעת אחיו.
מקשיין קיבל תואר ראשון באנגלית באוניברסיטת ריצ'מונד ב-1988.
למקשיין יש קריירה ארוכה מאוד הכוללת תפקידי אורח ותפקידים חוזרים רבים בסדרות טלוויזיה כמו "24", "האוס", "סטוקר", "אימת המתים המהלכים" ו"משפחת פוסטר".
התפקידים הבולטים שלו הם קמרון הייז ב"ילדי האנרכיה", סמל טרי היל ב"סאות'לנד" ואריק או'באנון ב"קשר דם".
למקשיין היה גם תפקיד חוזר ב-"CSI: לאס וגאס".
באוקטובר 2016, הוענק למקשיין פרס הנץ המלטזי על גילום הדמות של אריק אובאנון בסדרת הטלוויזיה "קשר דם".
הפרס ניתן על ידי פסטיבל הסרטים המפרי בוגרט והוענק על ידי בנו סטיבן בוגרט.
ג'יימי מייקל ויילט הוא שחקן בריטי לשעבר.
תפקידו הקולנועי היחיד עד כה הוא תפקידו של וינסנט קראב בשישה מתוך שמונת סרטי הארי פוטר.
בשנת 2012 הוא נכלא למשך שנתיים בגין השתתפותו במהומות באנגליה בשנת 2011.
ויילט נולד בקילברן, לונדון, החמישי מבין שישה ילדים שנולדו לאלן ויילט (יליד 1958) ות'רזה ויילט (לבית דה פרייטס, ילידת 1958).
הוא מתגורר ברובע קֶמְדֶן, לונדון.
בגיל תשע הוא נפגע ממכונית, הוא היה צפוי למות או לסבול מנזק מוחי חמור, אך הפתיע את הרופאים כשחזר לעצמו במלוא כוחותיו השכליים.
בעוד ויילט היה תלמיד בבית הספר היסודי 'עמנואל', תמונתו צולמה כחלק מתהליך האודישנים הכללי לסרטי הארי פוטר.
בתחילה הוא נחשב לתפקיד של דאדלי דרסלי, אך לוהק לתפקיד וינסנט קראב לאחר אודישן מול הבמאי כריס קולומבוס.
באוגוסט 2009, כוכבו של ויילט לסרט "הארי פוטר" ג'ושוע הרדמן הודיע כי ויילט לא יחזור לסרט "הארי פוטר ואוצרות המוות - חלק 1", או לסרט האחרון בסדרה, "הארי פוטר ואוצרות המוות - חלק 2".
ב-7 באפריל 2009, ווילט וחברו נעצרו על ידי המשטרה.
לאחר מכן, השוטרים חיפשו ברכבם ומצאו סכין ושמונה שקיות קנאביס.
תמונות במצלמה הובילו את המשטרה לבית אמו של ווילט, שם התגלו צמחי קנאביס נוספים בגידול.
ווילט הואשם חודש לאחר מכן בהחזקת הסם.
הוא הופיע בבית המשפט ב-16 ביולי והודה בגידול הצמחים בבית אמו, אך טען שהם נועדו לשימושו האישי ולא להפצה.
ב-21 ביולי, הוא נידון ל-120 שעות של עבודת שירות.
הוא הואשם בעבר בשימוש בקוקאין באוקטובר 2006.
ב-14 באוקטובר 2011, ווילט נעצר בגין השתתפותו במהומות בממלכה המאוחדת באוגוסט.
משטרת המטרופולין האשימה אותו ב"הפרת סדר אלימה, החזקת חפץ בכוונה להרוס או לפגוע ברכוש, וקבלת סחורה גנובה".
הוא הואשם במיוחד בהחזקת בקבוק תבערה בעת ביזת בית מרקחת בחוות צ'אק, לונדון.
הוא הואשם גם בגידול קנאביס לאחר שהמשטרה מצאה חמישה עשר צמחים במהלך חיפוש בביתו.
ב-20 במרץ 2012, הוא נידון לשנתיים מאסר בגין השתתפות במהומות.
+שנהסרטתפקידהערות2001הארי פוטר ואבן החכמיםוינסנט קראב2002הארי פוטר וחדר הסודותוינסנט קראב2004הארי פוטר והאסיר מהאזקבאןוינסנט קראב2005הארי פוטר וגביע האשוינסנט קראב2007הארי פוטר ומסדר עוף החולוינסנט קראב2009הארי פוטר והנסיך חצוי הדםוינסנט קראב
ג'יימי פרקינס היא שחיינית אוסטרלית, אלופה אולימפית (פריז 2024) במשחה שליחות 4x200 מטר חופשי.
באליפות העולם בשחייה לנוער שנערכה בנתניה שבישראל בספטמבר זכתה בשתי מדליות זהב ובמדליית כסף אחת: מדליות זהב במשחה ל-400 מטר חופשי בתוצאה של 4:05.72 דקות, ובמשחה שליחות 4x100 מטר חופשי בו שחתה בשלב המוקדמות, ומדליית כסף במשחה שליחות 4x200 מטר חופשי בתוצאה של 7:52.68 דקות.
באולימפיאדת פריז שנערכה ביולי-אוגוסט זכתה במדליית זהב במשחה שליחות 4x200 מטר חופשי, לאחר ששחתה בשלב המוקדמות.
בנוסף, סיימה במקום שמיני במשחה ל-400 מטר חופשי בתוצאה של 4:04.96 דקות, לאחר שבשלב המוקדמות קבעה שיא אישי חדש של 4:03.20 דקות.
ג'יימס אבוט מקניל ויסלר היה צייר אמריקאי שהתגורר מרבית חייו בממלכה המאוחדת.
ויסלר היה בנם של המהנדס ג'ורג' וושינגטון ויסלר ושל אנה מטילס מקניל ויסלר.
בשנת 1842 עברה המשפחה לסנקט פטרבורג באימפריה הרוסית עת שאביו הועסק בתכנון מסילות ברזל.
בעת שהותו ברוסיה למד ויסלר באקדמיה הקיסרית לאמנויות, ובמהרה ראה ברוסיה את ארץ הולדתו.
לאחר מות אביו בשנת 1849 שבה המשפחה לארצות הברית, ועברה להתגורר בעיר הולדתה של אימו בקונטיקט.
ויסלר למד בבית ספר מקומי בפומפרט ולאחר מכן עבר ללמוד באקדמיה הצבאית של ארצות הברית בווסט פויינט.
לכל אורך חייו, גרמו יצירותיו של ויסלר מחלוקות ושערוריות רבות.
יצירתו הידועה ביותר של ויסלר היא "סידור באפור ובשחור: אמו של האמן" – הידוע בכינויו "אימו של ויסלר".
יצירה זו מוצגת כיום במוזיאון ד'אורסה בפריז.
היצירה נדחתה על ידי האקדמיה המלכותית הבריטית בשל שמהּ, "סידור באפור ושחור", שאינו מתייחס לדמות המוצגת בה.
יצירה נוספת שעוררה שערורייה הייתה "הנערה הלבנה" משנת 1862, בה הפגין ויסלר את התאוריה שלו לפיה חשובה יותר ההרמוניה של הצבעים המופיעים ביצירה מאשר הריאליזם שלה.
בשנת 1870 יצר ויסלר דיוקנאות של אחד מבעלי אניות הסוחר הבריטיים הגדולים ואספן אמנות פרדריק ריצ'רד ליילנד ורעייתו אשר הרשימו את ליילנד.
ליילנד הזמין את ויסלר לעצב את חדר הסעודות בביתו, וויסלר יצר את "הרמוניה בכחול וזהב: חדר הטווס" המוצג כיום בגלריה לאמנות פריר.
חדר זה תוכנן בצבעי ירוק-כחול עם עיטורי מתכת, ונחשב לשיאו של הסגנון האמריקאי-יפני .
חדר זה גרם לוויכוחים רבים בין ליילנד וויסלר, וליילנד לא הזמין מוויסלר יצירות נוספות.
ויסלר הזועם חדר לביתו של ליילנד וצייר על אחד הקירות שני טווסים לוחמים זה בזה, כאשר האחד מחזיק בידו מברשת ציור, והשני שק כסף.
ליילנד, שלא אהב את היצירה, מכר את החדר לתעשיין צ'ארלס לאנג פריר .
בשנת 1878 ויסלר ומבקר האמנות ג'ון רסקין ניהלו משפט דיבה מתוקשר ביותר בשל ביקורת שפרסם רסקין על היצירה "נוקטורנו בשחור וזהב: הטיל הנופל".
במהלך המשפט שאל עורך דינו של רסקין את ויסלר כמה זמן לקח לו לצייר את "נוקטורנו בשחור וזהב: הטיל הנופל", וויסלר ענה:
ועורך דינו של רסקין הקשה ושאל:
ויסלר זכה במשפט, אולם על אף שתבע הוצאות בגובה של 1,000 ליש"ט, נפסקו לו הוצאות בגובה פרת'ינג אחד (אגורה אחת), וויסלר שהיה שקוע בחובות בשל בניית ביתו - שכונה "הבית הלבן" (בשל האריחים הלבנים) בצ'לסי שבלונדון, נאלץ לפשוט רגל.
בעקבות אירוע זה התרחק ויסלר מהחוגים האמנותיים בבריטניה והתמקד ביצירת קשרים עם אמנים צרפתיים, חלקם הכיר עוד קודם לכן.
ויסלר התאהב בדוגמנית של גוסטב קורבה, ג'ואנה היפרנן , וזו דגמנה לפניו בפריז עבור "הנערה הלבנה".
כאשר נודע לו שהיפרנן היא הדמות המצוירת ביצירה הפרובוקטיבית "מקורו של העולם" ניתק ויסלר את קשריו עם קורבה.
בשנת 1888 התחתן ויסלר עם ביאטריס, אלמנתו של חברו הארכיטקט אדוארד ויליאם גודווין, והם היו נשואים חמש שנים עד מותה מסרטן.
ויסלר יצר תחריטים, תגליפים, רישומים רבים, הדפסים וליטוגרפיות רבות, וכן פרסם שני ספרים בהם הוא מתאר את מחשבותיו על אמנות והחיים בכלל: "הרצאה ב-10 בבוקר" יצא לאור בשנת 1885 ו"האמנות העדינה של עשיית אויבים" יצא לאור בשנת 1890. אוסקר ויילד העריץ את ויסלר על סיגנונו והציניות שלו.
ויסלר השפיע השפעה רבה על אמני תקופתו ובעיקר האמנים האמריקאים ג'ון סינגר סרג'נט וויליאם מריט צ'ייס.
בשנת 1884 נבחר ויסלר כחבר כבוד לאקדמיה לאמנויות יפות של מינכן, בשנת 1892 קיבל את אות לגיון הכבוד בשל תרומתו לאמנות, וכן בשנת 1898 הפך לנשיא לכל חייו של האגודה הבינלאומית של פסלים וציירים.
ויסלר נקבר בכנסיית סנט ניקולס בצ'יזוויק שבלונדון והבית בו התגורר הפך להיות המוזיאון לאמנות בית ויסלר.
ג'יימס פרנסיס אייבורי הוא במאי קולנוע אמריקאי, נודע במיוחד כשותף בחברת מרצ'נט ואייבורי הפקות יחד עם המפיק איסמעיל מרצ'נט והתסריטאית רות פראוור-ג'אבוולה.
היה מועמד לשלושה פרסי אוסקר לבמאי הטוב ביותר, על סרטיו זכרונות מאחוזת הווארד, שארית היום וזכרונות אהבה מפירנצה.
ב-2018 זכה בפרס אוסקר לתסריט המעובד הטוב ביותר עבור הסרט "קרא לי בשמך".
אייבורי נולד בברקלי שבקליפורניה וגדל בקלאמת פולס שבאורגון, שם למד אדריכלות ואמנות.
סרטו הראשון היה "ארבע לפנות בוקר", סרט קצר שהופק ב-1953 במסגרת לימודי הקולנוע שלו באוניברסיטת דרום קליפורניה.
ב-1957 קיבל תואר מוסמך מאוניברסיטה זו.
סרט הגמר שלו, סרט תיעודי שצילם בוונציה, זכה לשבחי הביקורת.
ב-1961 צילם סרט תיעודי נוסף, הפעם בהודו, בשם The Delhi Way (יצא לאקרנים ב-1964) והכיר את איסמעיל מרצ'נט שהפך לשותפו למערכת זוגית ולעשייה האמנותית עד מותו בשנת 2005.
ב-1961 ייסד עם איסמעיל מרצ'נט את חברת ההפקות שהפיקה למעלה מ-40 סרטים עד מותו של מרצ'נט ב-2005. ב-1963 צירפו השניים את התסריטאית רות פראוור-ג'אבוולה.
עלילות הסרטים מתרחשות לרוב במאה ה-19 או ב"תקופה האדוארדית" באנגליה, בארצות הברית או בהודו והם עשירים בעיצוב סגנוני, תלבושות תקופתיות וכדומה.
כאמור, היה אייבורי מועמד לשלושה פרסי אוסקר לבימוי.
הוא זכה בפרס באפט"א ב-1987 עבור הסרט "זכרונות אהבה מפירנצה" וב-1992 עבור הסרט "זכרונות מאחוזת האוורד".
ב-1987 זכה בפרס "אריה הכסף" של פסטיבל ונציה עבור הסרט "מוריס" וב-1992 זכה בפרס מיוחד של פסטיבל הקולנוע בקאן.
זכה בפרס אוסקר ובפרס באפט"א לתסריט המעובד הטוב ביותר עבור הסרט "קרא לי בשמך".
ג'יימס אוטרם, הברון הראשון אוטרם היה קצין מוערך בצבא הבריטי ולפני כן בצבא הודו הבריטית.
אוטרם מוכר במיוחד על תרומתו למערכה בלקנאו במהלך המרד ההודי הגדול וכניסתו לתפקיד מושל מחוז אווד (שבירתו הייתה לקנאו) לאחר הקרב, כמו גם על כך שפיקד על הכוח האנגלו-הודי במהלך המלחמה האנגלו-פרסית.
אוטרם התגייס לצבא חברת הודו המזרחית הבריטית (היישות השולטת בהודו בתקופה) בדרגת קצונה, בשנת 1819. בשנותיו הראשונות שירת אוטרם בארמיית בומביי והתבלט בתור קצין דינמי ואנרגטי.
בשנת 1838 נשלח אוטרם להשתתף במלחמה האנגלו-אפגנית הראשונה, שם הועלה לדרגת מייג'ור.
בהודו המשיך אוטרם לעלות בדרגות כשהוא נחשב למי שנלחם בשחיתויות סביבו, הוא שירת בתור מפקד מחוז מרתה ולאחר מכן בלקנאו.
בינואר 1857 נשלח אוטרם לפקד על הכוח הבריטי במלחמה האנגלו-פרסית (שהתחילה מספר שבועות לפני כן, אך הכוח הבריטי נחשב קטן מידי לכן תוגבר ואוטרם נשלח לעמוד בראשו).
לאחר מערכה מהירה ומוצלחת, הצליחו הבריטים להביס את הכוח הפרסי ולשחרר את העיר הראת כשהסתיימה המערכה ב-4 באפריל 1857.
ביוני 1857, נקרא אוטרם חזרה להודו שכן חודש לפני כן פרץ המרד ההודי הגדול אשר איים על השלטון הבריטי בהודו.
עם הגעתו להודו קיבל אוטרם את הפיקוד על שתי הדיוויזיות של ארמיית בנגל אשר ישבו בין קולקטה לקאנפור, בנוסף לתפקיד האזרחי של מושל אווד (כאשר לקנאו תשוחרר).
אוטרם יצא לכיוון קאנפור עם כוחו, במטרה להמשיך לשחרור לקנאו מידי המורדים, מקאנפור יצא יחד עם הנרי הוולוק במאמץ לשחרור לקנאו.
הכוח הבריטי בפיקודו של הוולוק (למרות שאוטרם היה בדרגה גבוהה יותר, הוא העניק להוולוק את הכבוד של שחרור לקנאו) הגיע לבניין הממשל הנצור בלקנאו לאחר קרבות קשים ברחבי העיר, אך ללא יכולת להציל את הנצורים.
בשלב זה, תפס אוטרם את הפיקוד על בניין הממשל הנצור עד להגעת כוח השחרור הנוסף של קולין קמבל כשלושה חודשים לאחר מכן.
לאחר השחרור הסופי של בניין הממשל ופינוי הנצורים הבריטים (אזרחים וחיילים), נשאר אוטרם עם כוח של כ-4,000 חיילים בפאתי העיר עד לשחרור לקנאו וסיום המרד, בתור המושל של אווד.
לאחר המרד קיבל אוטרם בשנת 1858 תודה מיוחדת מהפרלמנט הבריטי על תרומתו לדיכוי המרד, הוא הועלה לדרגת לוטננט-גנרל וקיבל את התואר ברון.
הוא חזר לאנגליה בשנת 1860 כאשר בריאותו הדרדרה והוא נפטר ב-11 במרץ 1863, הוא קבור בווסטמינסטר אבי.
נהר ג'יימס הוא נהר ראשי במרכז מדינת וירג'יניה שמתחיל בהרי האפלצ'ים, אורכו כ-560 קילומטרים, והוא נשפך למפרץ צ'ספיק.
למעשה, אורכו של הנהר הוא 715 קילומטרים, זאת אם מחשבים גם את נהר ג'קסון, אשר הוא הארוך מבין שני פלגי המקור של הנהר.
חלק ניכר ממקורות המים במרכז וירג'יניה מתנקזים לנהר ג'יימס.
יחד עם נהר ססקואנה, הוא נחשב לנהר הארוך ביותר במזרח ארצות הברית, ובמקום ה-16 באורכו בארצות הברית, וה-12 באורכו עבור נהרות שזורמים בתחום מדינה אחת בלבד.
ג'יימסטאון וויליאמסבורג, הבירות הקולוניאליות הראשונות של וירג'יניה, וריצ'מונד, בירתה הנוכחית של וירג'יניה, שוכנות על גדות נהר ג'יימס.
אגן הניקוז, מקורות הנהר ומהלכו
שטח אגן הניקוז של נהר ג'יימס הוא 27,020 קמ"ר.
כ-4% משטח אגן הניקוז הוא מים פתוחים.
לנהר 2 מקורות: מערבי - נהר ג'קסון, ומזרחי - נהר קָאוֹפַּאסְטיר.
שני אלה נפגשים מדרום לעיירה "שער הברזל" על הגבול בין מחוזות אלגני ובּוֹטֶטוֹרְט.
ממפגש הנהרות הללו בהרי האפלצ'ים, הוא זורם למפרץ צ'ספיק.
היובלים העיקריים המזינים את נהר ג'יימס (מראש הנהר ובכיוון מורד הזרם למפרץ צ'ספיק)
נהר ג'קסון - אחד משני המקורות של נהר ג'יימס, שאורכו כ-155 קילומטרים, יוצא ממחוז היילנד בסמוך לגבול עם וירג'יניה המערבית וזורם אל נקודת המפגש עם המקור העיקרי השני - נהר קָאוֹפַּאסְטיר, כמוזכר לעיל.
נהר קָאוֹפַּאסְטיר - המקור של נהר ג'יימס שאורכו כ-135.8 קילומטרים, יוצא מצפון מזרח מחוז היילנד וזורם אל נקודת המפגש עם המקור העיקרי השני - נהר ג'קסון כמוזכר לעיל.
נהר Maury - אורכו כ-69 קילומטרים, יוצא מנקודה במחוז רוקברידג' ונשפך לנהר ג'יימס ליד העיירה גלאזגו שמצפון מערב ללינצ'בורג.
נהר אפומטוקס - זורם ממערב לריצמונד לאורך 253 קילומטרים ונשפך לנהר ג'יימס ממערב, ליד העיירה סיטי פוינט שמדרום לריצמונד.
נהר Chickahominy - יוצא כ-28 קילומטרים מצפון מערב לריצמונד, ועוקף אותה ממזרח.
אורכו כ-140 קילומטרים, והוא ונשפך לנהר ג'יימס מצפון מערב לג'יימסטאון.
נהר וורוויק - יוצא כמה קילומטרים ממערב ליורקטאון אורכו כ-23.2 קילומטרים והוא נשפך למפרץ של נהר ג'יימס, שנמצא ממערב ל"ניופורט ניוז".
נהר פאגאן - יוצא מנקודה שנמצאת ב-4.5 קילומטרים צפונית לסמית'פילד וזורם למרחק של כ-20 קילומטרים ונשפך לנהר ג'יימס דרך מצר שממוקם בגדה הנגדית של "ניופורט ניוז".
נהר Nansemond - יוצר מהשפך של אגם Meade שמצפון לעיר סופולק וזורם לאורך כ-32 קילומטרים עד שנשפך למפרץ של נהר ג'יימס ממערב לנורפוק.
בשפך הנהר למפרץ צ'ספיק, ליד ניופורט ניוז פוינט, נהרות אליזבת ו-נאנסמונד מצטרפים לנהר ג'יימס ויוצרים את אזור הנמל המכונה המפטון רודס.
בין קצה חצי האי וירג'יניה ליד אולד פוינט קומפורט לאזור וילובי ספיט של נורפוק בדרום המפטון רודס, קיימת תעלה המובילה מהמפטון רודס אל החלק הדרומי של מפרץ צ'ספיק, ויוצאת אל האוקיינוס האטלנטי כמה קילומטרים מזרחה יותר.
כלי שיט רבים עוברים בנהר זה כדי לייבא ולייצא את מוצרי וירג'יניה.
בשל הפוטנציאל שלו להפקת אנרגיה בנקודות מתאימות, ובהיותו גם נתיב מים למסחר, נבנו סכרים רבים לאורך הנהר מאז תקופת ההתיישבות האירופית של האזור.
בעוד שרוב הסכרים הללו הוסרו או נכשלו, עדיין קיימים מספר סכרים לאורך המסלול העליון של הנהר.
מראש הנהר במורד הזרם ועד לריצ'מונד נמצאים הסכרים הבאים לפי סדר הופעתם:
המיזם ההידרואלקטרי של קשיו - סכר של 7.5 מגה וואט (MW) מופעל על ידי חברת Virginia Electric Power, הפועלת בשם חברת Dominion Virginia Power והמספקת חשמל בחלקים מווירג'יניה, צפון קרוליינה ודרום קרוליינה.
המיזם ממוקם על גבול מחוזות בדפורד ואמהרסט שבוירג'יניה, בסמוך לעיירה גלזגאו.
מיזם ה-Hydropower של בדפורד - סכר של 5 מגה וואט ממוקם בסמוך לסכר קשיו ובמרחק כקילומטר וחצי ממנו במורד הנהר.
במיזם תעלה שמפנה את הזרימה לתחנת הכוח המשאירה נתיב למסלול העיקרי של הנהר.
זהו האמצעי מבין 3 מיזמים הידרואלקטריים שממוקמים האחד בסמוך לשני.
סכר הביג איילנד - סכר של 480 קילוואט (KW) והוא השלישי והאחרון בסדרה של 3 מיזמים שמשתרעים לאורך 7.5 קילומטרים לאורך נהר ג'יימס בקטע שחוצה את הרי ה"בלו רידג'".
סכר מפלי קולמן - סכר של 1.5 מגה וואט ממוקם קילומטרים ספורים מדרום (במורד הזרם) של סכר ביג איילנד.
סכר Holcomb Rock - הראשון משלושה סכרים הממוקמים ליד העיירה לינצ'בורג.
ממוקם בסמוך וממזרח לסכר מפלי קולמן.
הפיק בשנת 2008 מעל ל-6 מיליון קוט"ש, קרי הספק ממוצע של כ-700 קילוואט.
סכר Reusens - סכר בהספק של 12.5 מגה וואט.
ממוקם מספר קילומטרים מדרום לסכר "סלע הולקומב" לכיוון לינצ'בורג.
סכר סקוטס מיל - סכר בהספק של 4.5 מגה וואט, ממוקם בתוך העיר לינצ'בורג.
סכר בושר'ס משמש בעיקר לאספקת מים, וממוקם בעיר ריצ'מונד.
בכל הסכרים הנ"ל קיימים גם מתקני נופש ושעשועים שנסמכים על האגם המלאכותי שנוצר כתוצאה מסכירת הנהר.
ילידים חיו בווירג'יניה במשך 16,000 שנה לפני שהמתיישבים האירופאים הגיעו אליה.
אלה היו שבטי הקונפדרציה של פאוהאטן שהתיישבו בכפרים ליד נהר ג'יימס, וזה שימש להם מסדרון תחבורה, כמו גם למתיישבים הראשונים אחר כך.
האינדיאנים אשר אכלסו את האזור בסוף המאה ה-16 ותחילת המאה ה-17 כינו את הנהר "נהר הפאוהאטן", על שם השבט שחי באזור.
המתיישבים הראשונים שהגיעו לאזור בשנת 1607, קראו לנהר, "ג'יימס", על שם מלך אנגליה ג'יימס הראשון, ולהתיישבות האנגלית הקבועה הראשונה ביבשת אמריקה, שהוקמה כ-56 ק"מ ממפרץ צ'ספיק במעלה הזרם, קראו ג'יימסטאון.
זו הסיבה שנהר ג'יימס ידוע בכינוי "הנהר המייסד" של אמריקה, וביתה של הבירה הקולוניאלית הראשונה של וירג'יניה בוויליאמסבורג נמצא על גדותיו.
לאורך נהר ג'יימס התחוללו קרבות קריטיים במהפכה האמריקאית ובמלחמת האזרחים.
ג'יימס אוקיף הוא אקטיביסט אמריקאי שמרני הידוע בפעילות במסווה וביצוע הקלטות סתר בקרב דמויות באקדמיה, בממשלה ובשירותים החברתיים בארצות הברית, בניסיון לחשוף שחיתות ועבירות על החוק של עובדים או נציגים של אותם ארגונים.
פעילותו של או'קיף זכתה לתשומת לב רבה ב-2009 כאשר ביצע הקלטות וידאו במשרדי ארגון ACORN, הקלטות שחשפו עבירות פליליות שביצעו עובדי הארגון.
הדבר הביא לעצירת התקציבים והתרומות לארגון, מה שהוביל לסגירתו ב-2010. ב-2011 התחזה או'קיף לנציג קרן מוסלמית ונפגש עם מגייס תרומות של רשת הרדיו הציבורית של ארצות הברית, NPR, שהסכים לקבל תרומה בסך 5 מיליון דולר.
מגייס התרומות אמר שהם מכנים עצמם "הרדיו הלאומי הפלסטיני" ואין להם בעיה לפעול להנחלת ערכי האסלאם לבקשת התורמים.
חשיפת ההקלטה הובילה להתפטרות מגייס התרומות ומנכ"לית תחנת NPR.
החל מ-2010 פעילותו של או'קיף היא במסגרת הארגון שהקים Project Veritas שמטרתו לחשוף שחיתות, הונאות, מרמה והתנהגות בלתי הולמת.
בפרויקט זה הוא שיתף פעולה עם לאורה לומר.
במהלך קמפיין הבחירות לנשיאות ארצות הברית 2016 פרסם או'קיף במסגרת פרויקט וריטאס סרטונים רבים שחשפו מעשי שחיתות ועבירות על החוק של גורמים במפלגה הדמוקרטית, סרטונים שזכו לפרסום רב ברחבי האינטרנט ובערוצי החדשות.
ביוני 2017 פרסם במסגרת פרויקט וריטאס סרטוני מצלמה נסתרת החושפים מפיק ברשת CNN ומגיש ברשת, המודים כי אין אמת בפרסומים נגד טראמפ בנושא רוסיה וכי "רוב הדיווחים בנושא הם שטויות בשביל רייטינג".
ג'יימס אירווין היה אסטרונאוט אמריקאי, טייס רכב הנחיתה הירחי במהלך אפולו 15 והאדם השמיני ללכת על הירח.
ג'יימס אירווין נולד בפיטסבורג, פנסילבניה.
בוגר במדעים מהאקדמיה הימית של ארצות הברית 1951. מוסמך במדעים בהנדסת אווירונאוטיקה והנדסת מכשירים מאוניברסיטת מישיגן, 1957. בתום לימודיו באקדמיית הצי, הצטרף לחיל האוויר.
בשנת 1961 סיים את בית הספר לטייסי ניסוי של חיל האוויר, וב־1963 סיים את בית הספר לטייסי מחקר אווירונאוטי של החיל.
נבחר לשירות בנאס"א באפריל 1966. היה חבר בצוות התמיכה של אפולו 10, וטייס גיבוי של מודול הירח באפולו 12.
ב-26 ביולי 1971 שוגר אירווין למשימת אפולו 15. דייוויד סקוט היה מפקד משימת אפולו 15 ונחת על פני הירח יחד עם ג'יימס אירווין.
הם שהו על הירח 2 ימים ו-18 שעות, וביצעו 3 הליכות חוץ רכביות בשהות מצטברת של 18 שעות ו-35 דקות.
הליכת הירח הראשונה נמשכה 6 שעות ו-33 דקות, השנייה 7 שעות ו-12 דקות והשלישית נמשכה 4 שעות ו-50 דקות.
ג'יימס אירווין התפטר מנאס"א ביולי 1972 והקים ארגון דתי להפצת הנצרות בשם: "קרן הטיסה הגבוהה" (High Flight Foundation).
("היה קל יותר ללכת על הירח", אמר לאחר סיום המשלחת השנייה)
למשול בלילה: מסע התגליות של האסטרונאוט ג'ים אירווין (Rule the Night: The Discovery Voyage of Astronaut Jim Irwin) נכתב יחד עם ויליאם אמרסון, 1973, הוצאת הולמן,
יותר מאנשי כדור הארץ: מחשבות אסטרונאוט על חיים נוצריים (More Than Earthlings) משנת 1983, הוצאת Baptist Sunday School Board,
היעד: הירח (Destination: Moon) יחד עם אל ג'נסון, משנת 1989, הוצאת Multnomah,
לאחר חזרתו מהחלל, אירווין סבל מהתקפי לב, הראשון שנתיים לאחר הטיסה.
אירווין נפטר ב-8 באוגוסט 1991 מהתקף לב, בגיל 61. הוא הותיר אחריו את אשתו מרי אלן וחמשת ילדיהם.
ג'יימס בורוז אדוארדס היה פוליטיקאי אמריקאי, שכיהן כמזכיר האנרגיה של ארצות הברית בקבינט של ארצות הברית, בממשלו של נשיא ארצות הברית רונלד רייגן.
אדוארדס היה הרפובליקני הראשון שכיהן כמושל קרוליינה הדרומית מאז תקופת השיקום.
ג'יימס אדוארדס נולד ב-24 ביוני 1927 בעיר הות'ורן שבפלורידה.
שירת בצי הסוחר של ארצות הברית במהלך מלחמת העולם השנייה, ולאחר מכן שירת בכוחות מילואים של צי ארצות הברית.
אדוארדס קיבל תואר ראשון ב-1950 ממכללת צ'ארלסטון, שם היה חבר באחוות פי קפא פאי.
הוא קיבל תואר D.M.D (דוקטור לרפואת שיניים) ב-1955 מאוניברסיטת לואיוויל, והתמחה ברפואת שיניים באוניברסיטת פנסילבניה.
ב-1960 שב אדוארדס לצ'ארלסטון, שם הקים קליניקה לעיסוק מעשי ברפואת שיניים ועסק בכירורגיית פה ולסת.
לאחר מכן החזיק במגוון רחב של תפקידים הקשורים לרפואת שיניים בקהילתו.
ב-1970, נבחר אדוארדס ליושב ראש המפלגה הרפובליקנית בדרום מחוז הקונגרס הראשון של קרוליינה הדרומית.
הוא תמך בחבר בית הנבחרים של ארצות הברית מטעם המחוז ה-2 של קרוליינה הדרומית אלברט ווטסון בבחירות לתפקיד מושל המדינה.
אדוארדס טען כי יריבו הדמוקרטי של ווטסון, ג'ון ווסט, פעל באופן חשאי ב-1969 נגד מינויו של קלמנט היינסוורת' מקרוליינה הדרומית לבית המשפט העליון של ארצות הברית.
מועמדותו של היינסוורת' נכשלה בהצבעה בסנאט של ארצות הברית, ברוב של 45–55, בעקבות טענה כי לכאורה ציירו את היינסוורת' כמתנגד לאיגוד עובדים ולזכויות אזרח.
אדוארדס ניבא שווסט כמושל ינחיל "ממשלת אולטרה-ליברלית, הנשלטת על ידי מיעוטים", בהסתמך על קשריו הפוליטיים של ווסט עם יוברט האמפרי ורוי וילקינס, איש האיגוד הלאומי לקידום אנשים צבעוניים.
אדוארדס התמודד לראשונה לבית הנבחרים של ארצות הברית ב-1971, במסגרת בחירות ביניים שנערכו בתכלית למלא את נציגות מחוז הקונגרס ה-1 של קרוליינה הדרומית הריק, שהתפנה עם מותו של לוציוס מנדל ריברס הדמוקרטי.
אדוארדס הפסיד למקורבו של ריברס, מנדל ג'קסון דייוויס.
אדוארדס הצליח להיבחר לסנאט של קרוליינה הדרומית לאחר שיצא לו שם טוב בפוליטיקה המקומית.
שנתיים לאחר מכן, התמודד לתפקיד מושל קרוליינה הדרומית ב-1974 עם סיכוי קלוש לנצח.
אדוארדס, באופן בלתי-צפוי, הביס את הגנרל ויליאם וסטמורלנד בבחירות המקדימות במפלגה הרפובליקנית, ובבחירות הכלליות ניצח את חבר בית הנבחרים הדמוקרטי ויליאם ג'נינגס בריאן דורן.
אדוארדס נבחר למושל הרפובליקני הראשון של קרוליינה הדרומית מאז דניאל הנרי צ'מברלין, שנבחר ב-1876, בשלהי תקופת השיקום.
בימי כהונתו נאסר על מושל קרוליינה הדרומית לכהן שתי תקופות כהונה ברציפות, לכן אדוארדס לא התמודד מחדש לתפקיד המושל ב-1978. ב-1981 מינה הנשיא רונלד רייגן את אדוארדס למזכיר האנרגיה של ארצות הברית.
הוא התפטר שנתיים לאחר מכן כדי לשמש נשיא האוניברסיטה הרפואית של קרוליינה הדרומית, תפקיד שמילא במשך שבע עשרה שנים.
ב-1997, אדוארדס צורף להיכל התהילה של קרוליינה הדרומית.
ב-2008 נתן אדוארדס פומבי לתמיכתו במושל מסצ'וסטס לשעבר, מיט רומני, במהלך התמודדותו למועמדות המפלגה הרפובליקנית לנשיאות.
בימי כהונתו כמושל ולאחריהם, אדוארדס פיתח מערכת יחסים קרובה עם קודמו הדמוקרטי, ג'ון ווסט, אותו האשים קודם לכן בהטיית מינויו של היינסוורת'.
אדוארדס נפטר משבץ מוחי ב-26 בדצמבר 2014 במאונט פלזנט, דרום קרוליינה, שם נקבר.
ג'יימס אדוארד וורטון היה קצין בצבא ארצות הברית אשר פיקד על הדיוויזיה ה-28 במהלך המערכה בנורמנדי לפני שנהרג במהלך מלחמת העולם השנייה .
וורטון נולד באלק, מחוז צ'אבס, ניו מקסיקו ב-2 בדצמבר 1894. הוא גדל בניו מקסיקו ואריזונה, וסיים את המכללה לחקלאות ואמנות מכנית באוניברסיטת מדינת ניו מקסיקו בשנת 1917, ובנוסף הוא קיבל דרגת קצונה כלוטננט משנה של קציני המילואים (ROTC).
וורטון שירת ביחידת רגלים במהלך מלחמת העולם הראשונה ולאחר מכן במשימות בפיליפינים, כחלק מהרגימנטים ה-62 וה-57. מאוחר יותר הוא שירת במחנה פרמונט, פורט בנינג, פורט לי, ועם רגימנט הרגלים ה-3 בפורט שלינג.
וורטון שימש גם כמדריך במכללה לפיקוד ומטה של צבא ארצות הברית.
בנוסף ללימודיו בבסיס ההדרכה של חיל הרגלים של צבא ארצות הברית בפורט בנינג, וורטון היה בוגר המכללה לפיקוד ומטה של צבא ארצות הברית, מכללת המלחמה של צבא ארצות הברית ובית הספר של כוחות השריון.
הוא היה ראש מחלקת הקצינים באגף כוח אדם (G-1) של המטה הכללי של משרד המלחמה, כאשר ארצות הברית נכנסה למלחמת העולם השנייה.
במרץ 1942 הוא הועלה לדרגת בריגדיר גנרל זמני כראש אגף כוח אדם בשירותי האספקה של הצבא.
בשנת 1943 הוא כיהן כמפקד הדיוויזיה ה-80 בעת הקמתה והכשרתה הראשונית.
וורטון פיקד על חטיבת ההנדסה המיוחדת ה-1 בחוף יוטה במהלך הפלישה לנורמנדי.
חטיבות ההנדסה המיוחדות היו ארגונים גדולים (15 עד 20 אלף חיילים) שהיו אחראים להעברת ציוד וכוח אדם מראשי החופים והפיכתם ליחידות תקיפה.
לאחר הפלישה הוא שימש כסגן מפקד הדיוויזיה ה-9.
ב-12 באוגוסט 1944 החליף וורטון את לויד בראון כמפקד הדיוויזיה ה-28. באותו יום וורטון לקח פיקוד, וביקר ביחידות הקו הקדמי שלו כדי להבין את מצבם הנוכחי.
בעת שעמד במוצב הפיקוד של רגימנט הרגלים ה-112 ליד סורדבאל, נורמנדי, צרפת, הוא נורה ונהרג על ידי צלף גרמני, והוחלף על ידי נורמן קוטה.
וורטון נקבר זמנית בצרפת, ומאוחר יותר הוא נקבר בבית הקברות הלאומי ארלינגטון.
ג'יימס אייברי היה שחקן, מדבב ותסריטאי אמריקאי.
ידוע בשל תפקידו כפיליפ בנקס, דודו חם המזג של ויל בקומדיית מצבים האמריקאית "הנסיך המדליק מבל אייר".
ג'יימס אייברי נולד בפיוסוויל בווירג'יניה, כעת ספוק (וירג'יניה) , וגדל באטלנטיק סיטי ניו ג'רזי.
בשנים 1968 עד 1969 שירת במלחמת וייטנאם כחלק מהצי האמריקאי.
בהמשך החל לכתוב תסריטים לטלוויזיה.
בשנת 1980 החל אייברי את קריירת המשחק שלו כאשר הופיע במספר תפקידי אורח בסדרות טלוויזיה.
בשנת 1990 החל לשחק את דמותו של פיליפ בנקס, הדוד פיל, בסדרה הנסיך המדליק מבל אייר.
אייברי התפרסם בעקבות כך, והדמות דורגה במקום ה-34 על ידי המגזין האמריקאי TV Guide במצעד האבות הטלוויזיוניים הגדולים ביותר.
תפקידים מוכרים נוספים ששיחק היו ד"ר קריפן בסדרה המפענחת; צ'ארלס הייסברט הסדרה The Division ; ומפקד באקדמיה לשוטרים בסדרה מופע שנות ה-70; CSI ו"האנטומיה של גריי".
אייברי דובב דמויות רבות והעיקריות הן שרדר (צבי הנינג'ה) בסדרה צבי נינג'ה (1987), וור משין בסדרה איירון מן , ואת הדמות הארוד עזיבין בסדרת הטלוויזיה אלאדין.
בנוסף הנחה אייברי תוכנית טיולים.
בשנת 1998 אייברי התחתן, לא נולדו לו ילדים, אך היה אב חורג לבן של אשתו.